Die Wet | Forum
Suzelle Nov 18 '15
Hallo lesers, ek plaas hierdie nadat ek bewerings gelees het van 'n leerraar wat beweer om die sabbat te hou nie meer onder die wet val.
Ek het tekste in die skrif rakende die wet gaan naaslaan sommer vir my eie gemoedsrus...
In Deuteronomy 4:44 word die wet die 10 gebooie genoem.
"Herhaling van die Tien Gebooie.
EN dit is die wet wat Moses die kinders van Israel voorgehou het."
"Die bergpredikasie (vervolg). Die vervulling van die wet en die profete.
Elkeen dus wat een van die minste van hierdie gebooie breek en die mense só leer, sal die minste genoem word in die koninkryk van die hemele; maar elkeen wat dit doen en leer, hy sal groot genoem word in die koninkryk van die hemele."
"EN daar kom een na Hom en sê vir Hom:Goeie Meester, watter goeie ding moet ek doen, dat ek die ewige lewe kan hê?
En Hy sê vir hom:Waarom noem jy My goed? Niemand is goed nie, behalwe een, naamlik God. Maar as jy in die lewe wil ingaan, onderhou die gebooie."
Aan hierdie twee gebooie hang die hele wet en die profete."(Hier staan die HELE WET)
"En Jesus antwoord hom:Die eerste van al die gebooie is: Hoor, Israel, die Here, onse God, is ’n enige Here;
En die skrifgeleerde sê vir Hom:Goed, Meester, U het met waarheid gesê dat God een is en daar geen ander is as Hy nie;
Toe Jesus sien dat hy verstandig geantwoord het, sê Hy vir hom:Jy is nie ver van die koninkryk van God nie. En niemand het dit meer gewaag om Hom vrae te stel nie."
Hier sien ons dat Yahshua die skrifgeleerdes leer dat om Yahweh lief te hê(die eerste gebod) grootter is as die ander wette wat hulle gevolg
het rakende die offergawes,en ek kan seker maar die ander kleiner wette soos om hande te was ensv ensv ook hiermee vergelyk.
Johannes skryf oor die woorde van Yahshua
"As julle My liefhet, bewaar my gebooie."
"Wie my gebooie het en dié bewaar, dit is hy wat My liefhet; en wie My liefhet, hóm sal my Vader liefhê, en Ek sal hom liefhê en My aan hom openbaar."
"As julle my gebooie bewaar, sal julle in my liefde bly, net soos Ek die gebooie van my Vader bewaar en in sy liefde bly."
Hier verwys Yahshua dat Hyself die gebooie van Sy Vader bewaar,en dit is die wet wat Hy aan Moses vir sy volk gegee het.En ek is seker Hy het die hele wet gehou.
Hierdie is woorde van Yahshua wat Hy Sy dissippels geleer het.
Kom ons vergelyk met wat Paulus geskryf het.
"Maar elkeen moet wandel net soos God hom dit toebedeel het, soos die Here elkeen geroep het. En so bepaal ek in al die gemeentes.
Is iemand as ’n besnedene geroep — hy moet die besnydenis nie laat verander nie; is iemand as onbesnedene geroep — hy moet hom nie laat besny nie.
Die besnydenis is niks en die onbesnedenheid is niks, maar die onderhouding van die gebooie van God."
Hier sê Paulus om die gebooie van God te hou.
Aan die Efisiërs sê hy:
"Heidene en Jode met God deur die kruis van Christus versoen.
deurdat Hy in sy vlees die vyandskap tot niet gemaak het, [naamlik] die wet van gebooie wat in insettinge bestaan; sodat Hy, deur vrede te maak, die twee in Homself tot een nuwe mens kon skep"
"As julle dan saam met Christus die eerste beginsels van die wêreld afgesterf het, waarom is julle, asof julle [nog] in die wêreld lewe, onderworpe aan insettinge
soos: raak nie, smaak nie, roer nie aan nie? —
almal dinge wat deur die gebruik bestem is om te vergaan — volgens die gebooie en leringe van mense,"
"Onderhouding van die gebooie. Broederliefde. Verloëning van die wêreld.
EN hieraan weet ons dat ons Hom ken:as ons sy gebooie bewaar.
Hy wat sê: Ek ken Hom — en sy gebooie nie bewaar nie — is ’n leuenaar en in hom is die waarheid nie."
"...en wat ons ook al bid, ontvang ons van Hom, omdat ons sy gebooie bewaar en doen wat welgevallig is voor Hom.
En dit is sy gebod, dat ons in die Naam van sy Seun, Jesus Christus, moet glo en mekaar liefhê soos Hy ons ’n gebod gegee het.
En hy wat sy gebooie bewaar, bly in Hom, en Hy in hom. En hieraan weet ons dat Hy in ons bly aan die Gees wat Hy ons gegee het."
"Want dit is die liefde tot God, dat ons sy gebooie bewaar; en sy gebooie is nie swaar nie."
"En die draak was vertoornd op die vrou, en hy het weggegaan om oorlog te voer teen haar ander nakomelinge wat die gebooie van God bewaar en die getuienis van Jesus Christus hou."
"Hier kom die lydsaamheid van die heiliges te pas; hier is hulle wat die gebooie van God en die geloof in Jesus bewaar."
"Salig is die wat sy gebooie doen, sodat hulle reg kan hê op die boom van die lewe en ingaan deur die poorte in die stad."
Wat word gesê rondom die wet in die nuwe Testament.
"Alles wat julle dan wil hê dat die mense aan julle moet doen, net so moet julle aan hulle ook doen; want dit is die wet en die profete."
"terwyl ons weet dat die mens nie geregverdig word uit die werke van die wet nie, maar alleen deur die geloof in Jesus Christus, selfs ons het in Christus Jesus geglo, sodat ons geregverdig kan word uit die geloof in Christus en nie uit die werke van die wet nie; omdat uit die werke van die wet geen vlees geregverdig sal word nie."
"deurdat Hy in sy vlees die vyandskap tot niet gemaak het, [naamlik] die wet van gebooie wat in insettinge bestaan; sodat Hy, deur vrede te maak, die twee in Homself tot een nuwe mens kon skep"
Ek het deur al die verse gewerk rakende die gebooie en die wet en in die ou testament kan mens duidelik onderskei waar na die 10 gebooie gewys word en waar na die ander wette van Moses gewys word.
In die nuwe testament word van beide as die wet gepraat,Of dit so vertaal is weet ek nie,'n dieper studie sal hieroor moet gemaak word in die strongs.
Wat ek wel uit my leke kennis opgemerk het wanneer ek gelees het is dat Yahshua na die 10 gebooie verwys het in Matt5:17-19.Hy het gese dat die wet nie sal ontbind nie ,so dit is nog van krag en wat volbring beteken,is ook dat Hy dit kom doen het hier op aarde.Sy bloed het ons kom reinig van alle ongeregtigheid deurdat Hy die offerlam geword het, so in daai opsig het Hy baie wette kom volbring,dit gedoen,sodat ons dit nie meer hoef te hou nie.(al die moenie dit of dat,anders is jy onrein,wette)
Die 10 gebooie het Hy ook kom hou/doen as voorbeeld vir ons.Hy het ook op die Sabbat gerus en in die sinnagoge gepreek.Hyt geen moord gepleeg,gevloek,gesteel,owerspel bedryf.Sy ouers geminag,of ander gode gedien.Hy het die 10 gebooie kom doen en dit selfs nog strawwer gemaak deur te sê dat as jy net in jou gedagtes die sonde bedink dit alreeds in jou sonde geword het.Hy het gladnie die 10 gebooie kom kragteloos maak nie! ,maar wel al die ander hordes wette wat voorkom het dat die volk onrein sou staan voor die Vader.Deur Yahshua se bloed en die geloof in Hom,is ons dan rein en is die hou van die ander wette nutteloos en kan dit nie vir ons enige redding bewerkstellig nie.
Yahshua het gekom om die skeidsmuur van onreinheid wat tussen die Judiërs en die afgedwaalde stamme van die huis van Israel af te breek en Hy het Vrede gebring tussen die twee en het die sonde en die onreinheid agv die verbrekinge van die verordeinge en insettinge(wette) wat hulle nie meer gehou het kom suiwer.Sodoende het hy die twee weer herenig en is hulle nou weer een Heilige Volk voor die Vader.
Die wette waarna Paulus telkens verwys is die wette wat die Judiërs gehou het buiten die 10 gebooie wat 'n groot las op die heidene(afgedwaalde stamme) kom plaas het en daarom het Petrus gesê dat hulle net moet ophou hoereer,en steel vlg Handelinge 15.Alhoewel hy nie die 10 gebooie opgenoem het nie dink ek tog dat die hele wet(10gebooie)bedoel was,beteken nou nie dat die ander wegval nie, Petrus of Paulus het nie die mag ontvang om die wet te verander nie.
"Want dít: Jy mag nie egbreek nie, jy mag nie doodslaan nie, jy mag nie steel nie, jy mag geen valse getuienis gee nie, jy mag nie begeer nie, en watter ander gebod ook al, word in hierdie woord saamgevat: Jy moet jou naaste liefhê soos jouself.
Die liefde doen die naaste geen kwaad nie; daarom is die liefde die vervulling van die wet."
Die bogenoemde som dit mooi op.Die liefde vervul die wet,as jy liefhet hou jy by die wet en jy doen dit.As jy die Vader liefhet hou jy Sy Heilige dag wat Hy as 'n ewige verbond ingestel het vir al die geslagte.
"En die kinders van Israel moet die sabbat onderhou deur die sabbat te vier in hulle geslagte as ’n ewige verbond.
Tussen My en die kinders van Israel is dit vir ewig ’n teken; want in ses dae het die Here die hemel en die aarde gemaak, maar op die sewende dag het Hy gerus en Hom verkwik."
Baie dink omdat hulle nie Israel is nie, hoef hulle nie die sabbat te hou nie.
DIE SABBAT MOET GEHOU WORD!!!!!
Die Nuwe testamentiese kerke gooi meestal die ou testament weg omdat hulle glo dat omdat Yashua die wet kom vervul het en aan hande wat Paulus geskryf het maak hulle die 10 gebooie deel van die ander reinheidswette en gooi die 10 gebooie saam met dit uit.Net omdat die sabbat nie pertinent genoem word in die nuwe testament beteken dit nie dat dit nou kragteloos is nie,want dit is 'n ewige verbond wat Vader met Sy volk gesluit het,en ook omdat hulle nie weet wie Israel is en weet dat die skrif en die evangelie net vir Israel geskrywe is nie dink hulle ook dat net die Jode die sabbat nog hou omdat hulle die uitverkorenes is en hoef die heidene(al die res behalwe die Jode) nou nie die sabbat te hou nie.
Ek het vrede in my hart,die wet moet ons hou,die hele wet.
U is welkom om ook 'n bydrae te lewer.